Will Claye

Will Claye (født 13. juni 1991) er en amerikansk tresteghopper. Han fikk VM-gull innendørs i 2012, og bronse ved VM 2011.

Karriere på college- og juniornivå 
Han gikk ved University of Oklahoma, der han vant tresteg ved NCAA-mesterskapet innendørs i 2009, på sin 18-årsdag. Han satte da ny amerikansk juniorrekord, med 17,19 meter. Etter 2010-sesongen byttet han universitet til University of Florida, for å trene sammen regjerende utendørsmester Christian Taylor, og lengdetreneren Dick Booth. University of Florida vant NCAA-mesterskapet innendørs 2011, godt hjulpet av nettopp lengdehopperne, som stod for 30 av «Gators»' 52 poeng. 

I 2009 fikk han også gull ved det panamerikanske juniormesterskapet i friidrett, med 16,57 meter. 

Ved NCAA-mesterskapet utendørs i 2011 fikk han sølv i tresteg, bak Christian Taylor. Samme rekkefølge fikk disse to også i USA-mesterskapet utendørs i 2011.

Karriere som senior 
Ved VM i friidrett 2011 i Daegu i Sør-Korea fikk Claye bronse i tresteg, og kom på niendeplass i lengdesprang. 

I februar 2012 vant han gull ved USA-mesterskapet innendørs, og han fikk også sølv i lengde. Ved VM i friidrett innendørs 2012 fikk han gull i tresteg, med 17,70 meter, som var bestenotering i verden dette året.

Han tok sølv under Sommer-OL 2016.

Referanser

Eksterne lenker 
 
  Profil hos USA T&F
  Profil hos University of Oklahoma
  Profil hos University of Florida

Lengdehoppere fra USA
Tresteghoppere fra USA
Olympiske bronsemedaljevinnere for USA
Verdensmestere i friidrett innendørs for USA
Deltakere for USA under VM i friidrett 2011
Medaljevinnere under Sommer-OL 2012
Deltakere for USA under Sommer-OL 2012
Friidrettsutøvere under Sommer-OL 2012
Deltakere for USA under VM i friidrett 2015
Deltakere for USA under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2016
Deltakere for USA under VM i friidrett 2017
Deltakere for USA under VM i friidrett innendørs 2018
Deltakere for USA under VM i friidrett 2019
Deltakere for USA under Sommer-OL 2020
Friidrettsutøvere under Sommer-OL 2020
Deltakere for USA under VM i friidrett innendørs 2022
Deltakere for USA under VM i friidrett 2022
Alumni fra University of Florida
Deltakere for USA under VM i friidrett 2023